Argolis (nomus Graeciae)
Vide etiam paginam fere homonymam: Argolis. Argolis usque ad annum 2010 fuit una e quinque praefecturis (sive nomis) regionis (περιφέρεια) Peloponnesi, cuius caput erat urbs Nauplia. Reformatione administrativa anni 2010 (vide: Libellus Callicratis) praefecturae iura ad regionem Peloponnesi delata sunt. Territorium praefecturae nomine "Regionali Argolidis Unitate" permanet, quae novem legatos in consilium regionale demittit, praeterea autem vi politica caret.